(MUNDUKO ZORTZIGARREN MIRARIA)
Eta profetak esan zuen:
"Piztiak aurpegira begiratu zion ederrari".
"Eta erail ezinik geratu zitzaion eskua".
"Eta, harrezkero, hildako bat zirudien".
Antzinako arabiar elezaharra.
Hau al da zinemakoen ontzia?
Venture? Bai.
-Bidaia ero horretan joango zara? -Zergatik da eroa?
Ez dakit. Baina haien gidari eroa denen ahotan dago.
-Carl Denham? -Izen hori du, ustez.
Ez du ezeren beldurrik.
Lehoi bat filmatu nahi badu, itxura atsegina eskatuko dio.
Tipo gogorra da. Zergatik sortu du bidaia horrek hainbeste marmar?
Ontzi horren kargaz mintzo da portu osoa, hasteko.
Ez dut inoiz ikusi halako eskifaia halako tamainako ontzian.
-Aski gizonik ez? -Aski gizonik ez!
Ontziak behar duena baino hiru aldiz gehiago.
Ez dakit non sartuko dituzten logelak.
Aizue, behekoak! Zer nahi duzue?
-Denham ontzian dago? -Nor zara zu?
Weston da nire izena; aktore-agentea naiz.
Zergatik ez didazu esan? Igo ontzira.
Denham sutan dago. Ea berri onak dakarzkiozun.
Denham jauna, nik bezain ondo dakizkizu presaren arrazoiak.
Lehergailuak daramatzagula jakin du aseguru-etxeak.
Polizia bihar edo etzi agertuko zaigu ontzian.
Auzitara joaten bagara, hilabete askorako izango dugu, ez?
Portua lehertzeko aski munizio duzu-eta!
Zer esango ote du poliziak zure gas-bonba berri hauetaz?
Zuk diozunez, bakar bat aski da elefante bat lurrera botatzeko.
Montzoia hasi baino lehen iritsi behar dugu joango garen lekura.
-Haizea ez zaizu faltako, ez horixe. -Ez kezkatu, kapitain.
Kanpoaldean filmatu nahi bada, ezin da euritean joan.
Hilabeteak eta dirua alferrik galdu, eta ezin ezer erakutsi!
Zuk beti ekartzen duzu film bat.
Eta mundu guztiak dio: "Carl Denham bakarra dago".
Weston, lehorrera zure bila joateko zorian nengoen.
Jakin ezkero, zain geratuko nintzen.
Hau kapitaina da. Weston, aktore-agentea.
Ezagutzen duzu Driscoll, lehenengo ofiziala.
Weston, zer diozu neskaz?
-Ezin da, Denham. -Zer?
Ahal izan behar du. Begira, Weston.
Neska bakoitzaren kontratazioa oztopatzen dit baten batek.
Hiriko agente guztiak ezezkoan dauzkat, zu izan ezik.
-Badakizu zintzoa naizela. -Denek dakite zintzoa zarela.
Baina ezin duzu ezkutatu zuhurtziarik gabeko gizonaren ospea.
Oso isilpean gordetzen duzu dena.
Bai horixe.
Kapitainak eta ofizialak ere ez dakite nora doazen.
Horra bada. Kontzientzia daukat, Denham.
Ezin dut neska polit bat horrelako lan batean sartu…
-…zer datorkion hari esan gabe. -Zer datorkio, ba?
Bidaia batera abiatu auskalo zenbat denborarako…
…zuk aipatu ere egiten ez duzun leku batera…
…emakume bakarra ontzian, sekulako gaizkile kuadrillarekin.
Eskifaiaz ari naiz.
Ene! Inor sekula bizirik ekarri ez banu bezala hitz egiten duzu.
Kapitaina eta Driscoll bi bidaiatan izan ditut nirekin.
-Osasuntsu dirudite. -Jakina, sasoian gaude.
Oso desberdina da neska bat arriskura eramatea.
New Yorken ez al dago arriskurik?
Dozenaka neska dago hiri honetan gauez…
…nirekin baino askoz arrisku handiagoan.
Bai, baina arrisku mota hori ezaguna dute.
Zure filmetan ez duzu inoiz emakumerik eduki.
-Zertarako nahi duzu bat? -Zer demontre!
Zer uste duzu? Emakume bat eraman nahi dudala?
-Zergatik, ba? -Ikusleengatik, bejondeiela.
Ikusleek aurpegi polit bat behar dute.
Noski, denek atsegin dituzte maitasun-kontuak.
Badago maitasunik edo abenturarik neska eder ospetsurik gabe?
Zergatik ez dugu monasterio batean filmatzen?
Minduta nago. Kanpora joanik, kostata egiten dut film bikain bat…
…eta kritikari eta film-banatzaile guztiek hau diote:
"Film honek maitasun-interesik balu, diru bikoitza emango luke".
Jendeak neska bat nahi du, eta nahi duena emango diot oraingoan.
-Ez dakit non lortuko duzun neska. -Lortu beharra daukat.
Bihar goizean abiatuko gara.
-Egunsentian abiatuko gara. -Zergatik?
Badago arrazoi on bat.
Zenbat eta gehiago entzun, orduan eta gutxiago gustatzen zait.
Pozten naiz zuri neskarik ekarri ez izanaz.
A, bai? Erakutsiko dizut.
Zer uste duzu, etsiko dudala zuk neskarik ekarri ez didazulako?
Munduko filmik onena egingo dut.
Inork ikusi eta entzun ez duen zerbait.
Adjektibo berri asko asmatu beharko dituzte itzultzen naizenean.
-Nora zoaz? -Kanpora.
Neska bat ekarriko dut filmerako, harekin ezkondu behar badut ere.
EMAKUMEEN MISIO ETXEA
Baztertu. Gero ekarri maleta.
Ez bultzatu.
Ez zintudan bultzatu nahi. Barkatu.
Zer ematen dute leku honetan?
Zopa, gauez. Kafea eta opilak, goizez.
Harrapatu zaitut, lapurra! Polizia bat ekarriko dut.
Ez dut lapurtu. Aska nazazu. Egin nahi nuen, baina ez dut egin.
-Nazkatuta nago lapur hauez. -Ixo! Neskak ez dizu ezer hartu.
-Ez horixe. -Aste honetan hiru…
-Tori dolar bat. -Dolar bat!
Ospa!
Taxi!
Hobeto zaude?
Bai, eskerrik asko.
-Oso atsegina zara. -Ez engainatu zeure burua.
Ez naiz zutaz kezkatzen ari atsegina izatearren.
-Nola iritsi zara estualdi honetara? -Suerte txarrez, nonbait.
Ni bezalako neska asko dago.
-Zure itxurarekin, asko ez. -Arropa onekin hobeto nago.
-Baina behin itxuratxartu ezkero… -Ez duzu familiarik?
Osaba bat dut nonbaiten.
Antzeztu duzu inoiz?
Extra gisa lan egin izan dut tarteka Long Islanden.
Estudioa itxi zuten.
-Nola duzu izena? -Ann Darrow.
Lan bat dut zuretzat.
Ontziko arropak ondo geratuko zaizkizu.
Dendak irekita badaude, arropa erosiko dizut.
-Goazen. -Baina…
-Zer da? -Dirua, abentura eta ospea.
Sekulako zirrara! Itsasbidaia luzea!
Eta bihar goizeko 6etan hasiko da!
Ez, itxaron.
Ez dut ulertzen. Esan egin behar didazu.
Lana nahi dut…
-…baina ezin dut. -Jakina.
Ez, gaizki ulertu didazu. Negozio hutsa da.
-Nahi nuen… -Bai noski.
Berotu egin naiz eta ahaztu zait ez zenidala ulertzen.
Carl Denham naiz. Baduzu nire aditzea?
Bai. Filmak egiten dituzu oihanetan.
Hori da. Eta zu izango zara nire hurrengo filmeko protagonista.
6etan itsasoratuko gara.
-Nora? -Urruti-urrutira.
Ann, ni gizon fidagarria naiz. Ez dago trikimailurik.
-Zer egin behar dut? -Nitaz fio, eta goiari eutsi.
Aizue, dibidieta horretako gizonak!
Jaitsi gainaldera, eta lagundu eskotilla horiekin!
Mugi bizkor lerro hori!
Aurrera, zu baserritarra, eta igo hona!
Zer ari zara hemen goian?
-Ikusi nahi nuen, besterik gabe. -Ikusi, besterik gabe!
Barkatu. Lerro hori, azkarrago!
-Zu Denhamek ekarritako neska zara? -Bai.
Hau oso zirraragarria da. Ez naiz inoiz ontzi batean egon.
Ni ez naiz emakumedun ontzi batean inoiz egon.
Ontzietan ez duzue emakumeengan asko pentsatzen, ezta?
Ez, traba hutsa dira.
-Saiatuko naiz traba ez egiten. -Traban zaude jadanik.
Igo eskailera hori ontzira!
Hobe duzu behean geratzea.
Zer? Bidaia osoan?
Ez dizut barkamena eskatu zu jotzeagatik.
Kolpe ederra eman dizut kokotsean.
-Bagoaz. -Bagoaz.
Zenbat patata zuritu dituzu sei astetan?
Gehiegi.
Marinelek izugarri jaten dute, ezta?
Denbora guztian.
Txinara joango naiz noizbait, eta akabo patatak betiko!
-Ozeanoa ez al da zoragarria? -Oso polita.
Laster marinela izango zara zu ere, baina ez gehiegi jan.
Nahi nuke. Baina iparraldeko hotza ez zen atsegina izan, ezta?
Ozeanoa oso polita da eguraldia edo gosaria aukeran dauzkazunean.
-Kaixo, Ann. -Kaixo, Jack.
Non egon zara goiz osoan?
Denham jaunarentzat soinekoak probatzen.
Proba batzuk egin nahi dizkit hemen, argia egokia baldin bada.
Probak, zertarako?
Nire aurpegiko zein alde den itxurosoena ikusteko.
Niri, biak iruditzen zaizkit egokiak.
Bai, baina zu ez zara film-zuzendaria.
Hala banintz, zu ez zinateke hemen egongo.
A zer hitz politak!
Hau ez da leku egokia neska batentzat.
Ez nuke zu horretan tematzea nahi. Itsuskeria da zure aldetik.
Edonork esango luke istilu asko sortu ditudala.
Ez. Ezin duzu esan istilurik inori sortu diodanik…
…edo bai?
-Bai noski. -Ez dut ikusten…
Nola?
Zu hemen egote hutsa arazoa da.
Ai, ene! Dena primeran zihoala uste nuen, ba!
Zu jatorra zara.
Baina emakumeek nahigabe egiten dute traba.
-Horrelakoak dira eta. -Nolanahi ere…
…ez naiz inoiz ontzi zahar honetan bezain zoriontsua izan bizitzan.
Hori ondo dago.
Aizu…
Benetan diozu hori, Ann?
Jakina. Denak atseginak dira nirekin: Denham jauna, kapitaina…
Kapitaina ez al da arkume zahar samur bat?
Ez nuke nahi niri hori esaten berak entzutea.
Iggy jatorra da nirekin.
Ontziko beste inork baino begikoago nau Iggyk.
Ezta, Iggy?
-Bai horixe. -Ederra eta piztia, ezta?
Inoiz ez dut uste izan guapoa nintzenik.
Soineko horietako bat jantzi. Argi egokia daukagu probarako.
Ederki. Berehala etorriko naiz.
Ederra eta piztia.
Denham jauna…
…pixka bat sartuko naiz tartean.
-Zer duzu? -Noiz jakingo dugu nora goazen?
Laster.
Zer gertatuko da gero?
Nola jakin? Ez naiz igarlea.
Jakingo duzu, ordea, gerorako zer asmo duzun.
Zer duzu? Biguntzen ari zara.
Badakizu ez naizela biguna. Niregatik, ez.
-Annengatik. -Berarengatik bigundu zara, e?
Nahikoa arazo badut, maite-kontu baten korapiloa gabe.
-Hobe duzu moztea, Jack. -Maite-kontu bat!
-Emakume batek ni txoratu? -Horrek ez du inoiz huts egiten.
Tipo gogor batek aurpegi polit bat ikusi…
-…eta jota geratzen da, tontotuta. -Nor tontotu da?
-Abandonatu egin al zaitut? -Ez. Mutil gogorra zara.
Baina ederrak harrapatzen bazaitu…
Abesti bat dirudi.
-Zer esaten ari zara? -Nire filmerako ideia bat da.
Piztia ere mutil gogorra zen.
Mundua menderatu zezakeen…
…baina ederra ikusi zuenean, hark bera menderatu zuen.
Bigundu, bere jakinduria ahaztu, eta gizon txikiek azpiratu zuten.
Horretan pentsa ezazu, Jack.
Kapitainak zubian nahi zaitu.
-Posiziora iritsi omen gara. -Ederki.
Goazen, Jack. Zu tartean zaude. Esan egingo dizuet.
Eguerdiko gure posizioa hau da: 2 hegoaldean, 90 ekialdean.
Latitude honetara iristean informazioa emango omen zenidan.
-Sumatratik mendebaldera. -Eta ezein itsasotatik harago.
Neure eskua bezain ondo ezagutzen ditut Ekialdeko Indiak…
-…baina ez naiz inoiz hemen egon. -Hemendik nora joango gara?
-Hego-mendebaldera. -Hego-mendebaldera?
Ez dago ezer milaka miliatan.
Ez zaitez sutu. Ez gara milaka milia urrun joango.
Hau da bila gabiltzan uhartea.
Posizio hau… Mapa handian begira dezagun.
Uhartea ez duzu ezein mapatan aurkituko.
Norvegiar ontzi bateko kapitain batek egina da.
-Txantxa izango da. -Ez, ez da.
Uharte horretako natiboz betetako kanoa bat itsasoan galdu zen.
Ontziak jaso zituenean bakarra zegoen bizirik.
Portura iritsi aurretik hil zen, baina astia izan zuen…
…kapitainari uhartearen deskribapena eta posizioa esateko.
-Nondik atera duzu? -Singapurretik, duela bi urte.
Kapitainak bazekien interesatuko zitzaidala.
-Berak sinesten zuen? -Ez dakit. Baina nik, bai.
Hona zer itxura duen uharteak.
Penintsula luze eta hondartsu bat dago.
Arrezife honetan zehar du lehorreratzeko toki bakarra.
Gainerakoan, labar zorrotz eta altu-altu bat da kosta.
Penintsularen oinarrian zehar, hura uhartetik bereizten duela…
…harresi bat dago.
-Harresi bat? -Aspaldi-aspaldi eraikia.
Bertakoek ahaztua dute zein zibilizaziok eraiki zuen.
Orain dela mende asko bezain sendoa dago gaur harresia.
Natiboek etengabe konpontzen dute.
-Behar dute. -Zergatik?
Badago beste aldean zerbait beldurra ematen diena.
Tribu etsai bat.
Baduzue Kongen aditzea?
Bai noski.
Natiboen sineskeriaren bat, ezta? Jainkoa, espiritua edo zerbait.
Nolanahi ere, ez da ez piztia eta ez gizona…
…munstro itxurako zera ahalguztidun bat baizik.
Bizirik dago, eta beldur izugarri baten mendean dauka uhartea.
Elezahar guztiek dute egiazko oinarri bat.
Gizon txuriak inoiz ez ikusitako zerbait dago uharte horretan.
-Eta hura filmatzea espero duzu? -Han badago, filmatu egingo dut.
Eta berak ez badu filmatua izan nahi?
Orain badakizue zertarako ekarri ditudan gas-bonba horiek.
Ederraren eta piztiaren soinekoa jantzi duzu, e?
Politena da.
Jar zaitez hor.
Urduri nago. Ez banaiz ondo ateratzen?
Ez kezkatu horregatik.
Ziur ez banengo, ez zintuzket munduan zehar ekarriko.
-Zer egingo dut? -Profilarekin hasiko gara.
Nik biraderari eragitean…
…pixka bat itxaron, eta etorri nigana pixkanaka.
Ikusi egingo nauzu, irribarre egin, eta gero entzun.
Gero, barre egin.
Kamera.
-Ergel samarra dirudi, ez? -Dama ederra, e?
Ni filmatu nahiko ote nau?
Kamerak garestiak dira. Ez da arriskatuko.
Ondo, Ann. Orain, filtro batekin.
Zeuk filmatzen duzu beti?
Afrikan egon nintzenez gero.
Irudi eder bat neukan: errinozero bat erasoan…
…baina kameralaria izutu egin zen.
Txoro madarikatua. Ni han nengoen erriflearekin.
Ez zen fidatu bera jo aurretik akabatuko nuela nik piztia.
Harrezkero etsita nago kameralariekin. Neuk filmatzen dut.
-Erotuta ote dago? -Suharra da, besterik ez.
Oraingoan, behera begiratu.
Nik biraderari eragitean, poliki begiratu gora.
Lasai zaude. Ez duzu ezer ikustea espero.
Gero, nik esandakoa egin.
Kamera. Poliki begiratu gora.
Hori da. Ez duzu ezer ikusten.
Gorago begira ezazu.
Gorago.
Orain ikusi duzu. Harrituta zaude.
Ezin duzu sinetsi. Zabal-zabalik dituzu begiak.
Ikaragarria da, baina ezin diozu begiratzeari utzi.
Ez duzu aukerarik, ez duzu ihesbiderik.
Ez duzu babesik.
Aukera bat izango duzu, garrasi egiten baduzu…
…baina eztarria paralizatuta duzu. Saiatu garrasi egiten.
Ikusiko ez bazenu, garrasi egin zenezake.
Begiak estali eta garrasi egin. Zure biziagatik garrasi egin!
Annek zer ikustea espero du horrek?
Laino deabru hau! Posizioaz ziur zaude, kapitain?
Ondo begiratu nuen bart gauean, lainoa sartu aurretik.
Uhartetik gertu egongo gara.
Lainoa altxatzean ikusten ez badugu, ez dugu inoiz ikusiko.
Bazter hauek miatu ditugu.
Eskua aurpegi aurrean ere ez da ikusten.
Charlie, hau bezain lodia egin behar zenuke zopa.
Sakonerarik ez 30era.
Asmatu egingo zuen posizioa norvegiar kapitainak.
Nola jakingo dugu uharte zuzena dela?
-Mendiak burezur itxura du. -Ahaztu zait. Esan zenidan.
-Burezur Mendia -Sakonera, 20!
Oso sakonera gutxi. Briggs, poliki-poliki.
Poliki-poliki, jauna.
-Laino nahasgarria! -Sakonera, 16!
-Zenbatekoa, kapitain? -Lau.
Zergatik ez du itxaroten argitu arte?
Ez da zaharra, Denham ero hori baizik.
Entzun! Entzuten duzue?
Ez.
-Olatu handiak aurrean! -Aska ezazue!
Ez dira olatuak. Danborrak dira.
Kapitain, orain lainorik gabe, ikusten al duzu norbait?
-Ezer bizirik, ez. -Harritzekoa haiek gu ez ikustea.
Uste nuen herritar guztiak hondartzara aterako zirela.
Entzun.
Gu ikusi, eta seinaleka ariko zaizkigu, beharbada.
Sinesten al didazu orain? Hor dago.
Burezur Mendia, harresia.
Nire mapatxoan bezala dago dena.
-Has gaitezen. -Ederki.
12 gizon eramango dituzu. Gainerakoak, ontzian.
Baduzu gizon on bat gas-bonba horientzat?
Hobe duzu joatea.
Txori horiekin hitz egiteko gai izango zara, agian.
-Adams jauna. -Bai, jauna.
-Ontziaren buru geldituko zara. -Bai, jauna.
-Zurekin joango naiz lehorrera? -Jakina.
Ez luke joan behar hor zer dagoen jakin arte.
Nor da hemengo nagusia?
Esperientziak erakutsi dit aktoreak eta kamera nirekin eramaten.
Ez dago jakiterik noiz beharko diren.
-Arrisku eroa da… -Jack…
…zoaz errifleen eta munizioaren bila.
Ekarri bi indartsu nire gauzak eramateko.
Ez ahaztu soineko-kutxa.
Suerte nahikoa badugu, filmazio polit bat egingo dugu.
Goazen, Ann.
Ederki, mutilok, goazen.
Kontuz kamerarekin.
-Badago munizio nahikoa? -Bai, jauna.
Kontuz bonba horiekin.
Begirada bat botako diogu Denhamen uharteari.
Jaisteko prest.
Zu, kameraduna, gertu egon.
-Ederki. -Nork dauzka bonbak?
-Nik, jauna. -Kontuz ibili.
Hipopotamoak lokartzeko nahikoa triklorido dago hor.
-Zer txalupa bitxiak! -Bai, kulunkadun kanoak.
Utzi bi gizon hemen txalupa zaintzen.
-Dena prest, jauna. -Ederki.
Prest gaude, beraz? Goazen.
Ez da arimarik ikusten.
Han goian bilduta egongo da jendea.
Zer iruditzen zaizu harresi hori?
Sekulakoa! Egiptoarra izan behar du.
Zer ote dago beste aldean? Hori jakin nahi nuke.
Nork eraikiko zuen?
Angkorren egon nintzen behin.
Hau baino handiagoa da, eta inork ez daki nork eraiki zuen.
A zer aukera! A zer irudia!
Goazen.
Entzuten? "Kong, Kong" esaten ari dira.
Ea haien hizkuntzaz mintzo zaren, kapitain.
-Hitzen bat ulertzen duzu? -Ez nago ziur.
Nias uharteetako hizkuntzaren antza du.
Zer gertatuko da?
Kontu paganoren batekin ariko dira.
Ez joan itsasora korrika.
-Ederki. Ez al da zirraragarria? -Jakina.
-Nik ontzian utziko zintuzkedan. -Pozten naiz utzi ez nauzulako.
Orain, lasai. Begiratzera noa.
Zer demontre! A zer ikuskizuna!
Kapitain, botaiozu begirada bat.
Ikusi al duzu inoiz horrelako zerbait?
Filmatu ahal izango banu haiek gu ikusi baino lehen!
Kameraduna, zatoz hona!
Ikusi egin nahi dut.
Segi, baina kontuz.
-Beranduegi. Ikusi egin gaituzte. -Goazen hemendik!
-Nora zoaz korrika? -Alferrik dugu ezkutatzea.
Agerira irten zaitezte denok.
-Goazen hemendik. -Gelditu hor, txoroa.
Geldi, mutilok, engaina ditzagun.
Kapitain, adiskidetsu hitz egiezu.
Ulertzen dizu. Zer esan dizu?
-Joateko esaten digu. -Kenduiozu asmo hori burutik.
Galdetuiozu zer gertatzen den.
Neska Kongen andregaia omen da.
Primeran! Galdetu ea zer egin behar duten.
-Zer da hori? -Sendagilea izango da.
Zeremonia hondatu egin omen da guk ikusi dugulako.
Lasaitu ezazu mutila. Nola esaten da "adiskidea"?
Erne rifle horiekin, mutilok.
-Zer esan du? -"Begira urrezko emakumea".
Ile-hori gutxi egongo da hemen.
-Esan du: "Opari polita Kongentzat". -Jainko Jauna!
Neska erosi nahi digu.
Beren sei emakume eskaintzen ditu Annen truke.
Zuk sartu duzu Ann honetan, Denham.
Ontzira eramango dut Ann.
Hobe dugu joatea hauei guri neska kentzea bururatu baino lehen.
Baina esaiozu bihar itzuliko garela adiskideak izateko.
Goazen, Ann. Ez izutu. Lasai egon.
Irribarre egin, Ann, eta Jackekin hitz egin.
Eutsi goiari.
-Zergatik ez zaude ohean? -Ezin dut lo egin.
Danbor horien zaratak urduri jartzen nau.
Denham erotu egin da zu gaur lehorrera eramanik.
Beldurtu samartuta nengoen.
-Ez zara bakarra izan, ez horixe. -Zer egingo dugu orain?
Horrek kezkatzen nau.
Denham erotuta dago. Auskalo zer eskatuko dizun film horretarako.
Egin duen guztiaren ondoren, arriskatu egingo naiz berarengatik.
Ez hitz egin horrela.
Edozer gauza saiatzeko bezain eroa da.
Ez diot bizkarra emango.
Gaur zer gertatu zitekeen pentsatuta…
…zerbait gertatzen bazaizu…
Akabo orduan ontzian emakume bat egotearen kezka.
Ez barre egin. Zugatik ikaratuta nago.
Zera… Zuk ere ikaratuta naukazu.
Ann…
Nik…
Aizu…
Maite zaitudala uste dut.
Baina gorroto dituzu emakumeak.
Badakit. Baina zu ez zara "emakumeak".
Aizu, Ann…
Ez dut uste…
Alegia…
Zuk ez duzu horrelako ezer sentitzen niregana…
…ezta?
Driscoll jauna, gainaldean zaude?
Bai, jauna.
Zubira igoko al zara?
Zoaz. Hemen itxarongo dizut.
Bai, jauna.
Hori da dena.
Bihar eguerdian erabat ziurtatuko dugu.
Ia gauerdia izango da.
Aizue!
Begiraiozue horri.
Zuziak herrian barrena.
Hauteskunde bezperako gaua dirudi.
Entzuiezue. Zer gertatuko ote da?
Suaren argitan filmatu nahi nuke.
-Hara joango nintzateke filmatzera. -Zentzuduna izan.
Zorionekoak gara denok ontzian onik gaudelako.
Bai, hori uste dut.
-Andereñoa ikusi duzu? -Inor ez bi ordutan.
Noiz joango gara hemendik? Ez zait gustatzen.
Ann.
Denok gainaldera!
Zer gertatzen da?
Zer gertatzen da hemen?
Begira! Gainaldean aurkitu dut.
-Natibo-eskumuturrekoa. -Beltz ero horiek hemen egon dira.
Zer gertatzen da? Nork aztoratu du eskifaia?
-Norbait hemen egon da. -Non dago Ann?
-Bere gelan. -Ez. Begiratu berria dut.
-Zer gertatzen da? -Miatu ontzia! Bilatu Ann Darrow!
Bai, jauna.
-Ann ikusi duzu? -Ez.
Behean begiratuko dut.
-Aurkitu duzue? -Ez.
-Ez dago behean! -Txopan ez dugu aurkitu.
Ann ez dago!
Atera errifleak! Gizonak txalupetara!
Atera munizioa!
Hartu arma hauek!
Hartu bonba-kutxak, eta kontuz ibili!
Goitik pasatu errifleak!
Hasi bonbak pilatzen.
Nik ere joan nahi dut andereñoaren bila!
Hori ez da sukaldari-lana! Ospa!
Atera txalupa! Alde batera makurtzen ari da!
Utzi pasatzen! Hortik!
Ann eraman dute!
Mugi! Han aurrean egongo da.
Goazen, mutilok!
Norbaitek ikusi du? Goazen!
Ireki atea! Azkar!
Horra igo! Bultzatu atzera zera hori!
Atzera bota barra hori! Berak dauka Ann!
Tira! Tira!
-Nor etorriko da nirekin? -Ni.
Gizonen erdiak zurekin atea zaintzen!
-Ez dezatela itxi. -Guk zainduko dugu.
Auskalo nondik joan den ilunpe honetan.
Hemendik joan da.
-Begira adar hautsi horiek. -Segi, mutilok.
Eguna argitzen ari da.
Bai, begira txori horiei.
Eguna argitzen ari da.
-Zer da hori? -Ene bada!
Beraren aztarna da. Begira zer tamaina duen.
Etxe bat bezain handia izan behar du.
Hortik joan da.
Goazen, mutilok, eta armak prestatuta eduki.
Ez dut zera hori inguruan eduki nahi.
Hemen beste bat dago. Beraren arrastoan gaude.
Badakit, bai. Goazen, mutilok.
Begiraiozue horri!
Ixo! Ez gaitu ikusten.
Bonba bat emadazu.
Erasoan datorkigu!
Ixo!
Goazen!
Beste bat botaiozu.
Kontuz!
Kontuz. Bizirik dago oraindik.
Tiro!
Goazen. Horrekin, akabo.
Zer izen du zera honek?
Dinosauroen familiako zerbait da.
Dinosauroa, e?
Bai, Jack, historiaurreko piztia bat.
Begira zer luzera duen piztiak.
Hauetako bat bizirik eramatea baneuka!
-A zer isatsa! Bizirik dago! -Altxatzen ari dela dirudi.
Bukatu du. Goazen.
Goazen, gizonok!
Ene, horren kolpe bat!
-Entzuten duzue? -Bai. Zer da?
Bera da. Goazen.
Horra berriz haren aztarna!
-Aurrean ura dago. -Lainoan sartu da.
Uretan dabil. Goazen!
Kontuz.
Kontuz non zapaltzen duzuen.
Igeri joango zen.
Armekin eta bonbekin latza izango da guretzat.
-Egingo al dugu baltsa bat? -Ideia ona.
Lanera, mutilok.
Utzi armak lurrean, eta mugi.
Mugi!
Ekarri zutoin horiek!
Denak prest?
Uretara sar ezazue!
-Zerbait entzuten duzu? -Ez, urruti egongo da.
Aurkituko dugu haren aztana.
Entzun!
Ixo.
Zer zen hori?
Eutsi.
Kontuz! Badator!
Goazen!
Aizu! Jack Driscoll!
-Aizu, Jack. -Denham.
-Ez zaitu jo. -Ez. Babestu egin naiz, zu bezala.
-Onik al gaude? -Bi besterik ez gaude bizirik.
Ezin naiz beste aldera joan.
Ez dut zure beharrik. Zoaz atzera bonba gehiagoren bila.
Ez diozu piztia horri bakarrik jarraituko.
Norbaitek joan behar du haren arrastoan.
Saiatuko naiz Ann handik ateratzen.
Bestela, seinalatuko dizut nora eraman duen.
-Ez dugu beste irtenbiderik, noski. -Ez. Segi.
Ez zaitez hil Englehorn ikusi arte.
Ederki, Jack. Suerte ona izan.
Kong hori munduko gauzarik handiena da.
Euliak bezala astindu ditu gizon horiek enborretik.
Gizon horiek guztiak galduak! Sinestezina da.
Driscollek seinaleak jarriko ditu Ann aurkitzen badu.
-Ez ditugu berriz ikusiko. -Ez amore eman.
-Driscollek badu aukerarik. -Eguna argitu arte itxoingo dugu.
Zubi bat egingo dugu amildegian. Non dago bonba-kutxa?
-Hemen, jauna. -Hau…
Bonbek geldituko al dute munstro hori?
Behar bezainbat hurbilduz gero, bai.
-Istilurik izan duzue natiboekin? -Bai, zu joan ondoren.
-Zer gertatu da? -Tiroka hasi gara airera…
…eta untxiak bezala ihesi joan dira.
Ez dute bolbora ezagutzen?
-Ikaratuta zeuden. -Ez dira agertu.
Jarri gizon bat harresian, ondo ireki begiak.
Egunsentian irtengo gara, Driscollen seinalea jaso edo ez.
Begira!
Behean! Denham jauna! Englehorn kapitaina!
Driscoll jauna eta andereñoa itzuli dira!
Ondo al zaudete biak?
Pinta bat, Jack.
Ondo nago.
Zer gertatu da? Nola egin duzu?
-Ibaian behera jaitsi naiz. -O, Jack!
Orain onik zaude.
Berehala eramango zaitugu ontzira.
Itxaron pixka bat. Eta Kong, zer?
Zer?
Film bat egitera etorri, eta…
…munduko film guztiak baino gehiago balio duen zerbait aurkitu dugu.
Zer?
Gas-bonba horiek dauzkagu. Bizirik harrapatzen badugu…
Burutik jota zaude!
Harkaitz hartan ez luke armada oso batek ere harrapatuko.
Bai, han geratzen bada, baina berak nahi duen zerbait daukagu.
Bai, berriz edukiko ez duen zerbait.
Kontuz! Kong badator!
Zatozte eta eutsi ateari! Azkar!
-Natiboak badatoz. -Ondo egina. Mugi!
Zatoz hona bonba horiekin!
Tira! Harrapatuta daukat.
Horrela egongo da ordu batzuetan. Ekarri ontzia.
-Aingurak, kateak eta tresnak. -Zer egingo duzu?
Baltsa bat bera ontzira eramateko. Denek ordainduko dute hau ikusteko.
-Kateek ezingo diote eutsi. -Kateak baino gehiago emango diogu.
Bere munduko erregea izan da beti, baina beldurra erakutsiko diogu.
Milioidunak gara, mutilok. Zuek denekin partekatuko dut hau.
Hilabete gutxi barru, kartel argitsu hau egongo da Broadwayn:
"Kong, Munduko Zortzigarren Miraria".
King Kong, Munduko Zortzigarren Miraria.
Carl Denhamen munstro erraldoia
Zertan ote dabil Denham?
Hobe du ona izatea zalaparta honen ondoren.
Demontre, a zer jendetza!
Etorri behar zenuke. Sarrerak 20 dolar kostatu zaizkit.
Ezin naiz pantailatik hain gertu eseri. Min ematen dit begietan.
Hau ez da film bat.
Zer? Denhamek tximu eta tigre polit horien filmak egiten ditu beti.
Hau zuzeneko agerraldi bat izango da.
Bai zera! Zerbait ikusiko nuela uste nuen.
-Zer da? -Gorila moduko bat omen da.
New Yorken ez al ditugu nahikoak?
Berari begiratzea ez zait gustatzen.
Uharteko egun ikaragarri hura dakarkit gogora.
Ez zintudan ekarri nahi, baina badakizu nola tematu den Denham.
Etorri egin behar genuen, ikuskizunerako ona omen da eta.
Diru pila irabaziko dugula uste al duzu?
Arropa hauek berari ordaintzeko lain behintzat, bai.
Lehen aldia dut aurretik irekitako traje hauetako bat janzten dudana.
Kaixo, garaiz. Ann, zer itxura ederra duzun!
Pozten naiz zu horrela jantzi izanaz.
Jack, 10.000 dolar lehiatilan. Gau baterako ez dago gaizki.
-Diru pila da. -Gauero irabaziko dugu hori.
-A zer tamaina duen! -Gogor lotuta egongo ahal da!
Bai horixe. Denham ez da arriskuzalea.
Horra kazetariak. Zatozte, mutilok.
Darrow andereñoa eta Driscoll jauna.
Driscoll jaunak salbatu zintuen tximuarengandik?
Bai. Bakarrik zegoen. Beste marinel guztiak hil egin ziren.
-Nola egin zenion aurre txikiari? -Denham jaunak menderatu zuen.
Gainerako guztiok korrika joan ginen, izututa.
Han gelditzeko eta bonbak botatzeko kemena izan zuen.
Beraz, zu zara heroia. Kontaiguzu gertatutakoa.
Itxaron. Nitaz ahaztu, mutilok.
Darrow andereñoa da albistea.
Berarengatik ez balitz, ez ginatekeen Kongengana iritsiko.
-Ederra eta piztia, ezta? -Hori da.
Ikuspegi horretatik helduiozue: ederra eta piztia!
Kong salba zitekeen, baina ezin izan zen ederrarengandik urrundu.
-Horra zuen erreportajea! -Primerakoa!
-Argazkiak atera ditzakegu? -Itxoin pixka bat.
Zatozte agertokira. Atera argazkiak ikusleen aurrean.
Kongez, Darrowez eta Driscollez hitz egingo diot jendeari.
Deitzen dizuedanean, zatozte argazkiak ateratzera.
Prest egon, Ann. Deituko dizut.
Lasai egon.
Borrokarako grina apaldu diogu zuk ikusi zenuen ezkero.
Jaun-andreok, oso kontakizun bitxia kontatzeko naukazue gaur hemen.
Inork ez sinestekoa bezain bitxia.
Baina ikustea sinestea da…
Gure abenturaren froga bizia ekarri dizuegu.
Gure 12 gizonek heriotza izugarria izan zuten abentura horretan.
Eta orain, jaun-andreok, zuei ezer esan aurretik…
…zuen begiek sekula ikusi duten gauzarik handiena erakutsiko dizuet.
Erregea eta jainkoa zen ezaguna zuen munduan…
…baina orain zibilizaziora etorri da, gatibu huts gisa…
…zuen jakin-mina asetzeko ikuskizun gisa.
Jaun-andreok, begiraiozue Kongi.
Munduko Zortzigarren Miraria.
Eta orain Ann Darrow andereñoa aurkeztu nahi dizuet…
…sekula ezagutu dudan neskarik ausartena.
Horra piztia eta hona ederra.
Beste ezein emakumek amestu ere egingo ez zukeena jasan du.
Eta bere senarra izango denak salbatu zuen Kongen atzaparretatik.
Gizon txit kementsu bat ezagutzea nahi dut: John Driscoll jauna.
Gure bidaiaren kontakizun osoa zuei kontatu aurretik…
…hona etortzeko eskatuko diet kazetariei…
…ikusleek ikus dezaten nola ateratzen dizkieten lehen argazkiak…
…Kongi eta bere harrapatzaileei.
Ondo da, mutilok.
Darrow andereñoa lehenik, bakarrik. Geratu Kongen aurrean, Ann.
Prest? Atera argazki on bat.
Atera!
Ez izutu. Kate horiek altzairu kromatuz eginda daude.
-Lasai, Ann. -Elkarrekin atera itzazue, mutilok.
-Bihar ezkonduko dira. -Besartean har ezazu, Driscoll.
Itxaron pixka bat.
Neskari erasotzen ari zaretela uste du.
Sekulako filma!
Askatu egin da!
Bidali istiluetako brigada eta anbulantziak. Kongek ihes egin du.
Orain babespean zaude, laztana.
Amets izugarri bat bezalakoa da.
Uhartera berriz itzultzea bezala da.
Lasai egon. Ez kezkatu.
Zure ondoan geratuko naiz.
Nolanahi ere, harrapatu egingo dute.
Jack, gora igotzen ari da!
-Ann harrapatu du! -Teilatura!
Ann, Ann!
Nola segituko diogu? Zer egingo dugu?
Suhiltzaileen proiektoreak teilatura begira jarri!
Bai, argituta edukiko dute!
Erne denok. Kong mendebaldera doa.
Empire State Buildingerantz doa.
Txosten gehiagoren zain egon.
-Hara igotzen bada, zer egingo dugu? -Ezin gara berarengana hurbildu.
Kong Empire State Building igotzen ari da.
Ann Darrow darama. Hori da dena.
Gureak egin du.
-Ez zaigu gauza bat bururatu. -Zer?
Hegazkinak. Ann lurrean uzten badu…
…eta hegazkinak behar hainbat hurbiltzen bazaizkio…
Arrazoi duzu! Hegazkinak!
Aireportura deitu.
-Hor datoz hegazkinak! -Ja ta emango diote!
-Tiro egin dezakete Ann jo gabe? -Tiro egingo dute!
Ann! Eutsi, laztana!
Itxaron pixka bat.
Utzi pasatzen. Denham da nire izena.
Itxaron pixka bat. Tenientea!
Carl Denham naiz.
Denham? Munstroa harrapatu zuen gizona.
Hegazkinek harrapatu dute.
O, ez, ez dira hegazkinak izan.
Ederrak hil du piztia.
ITZULPENA - AZPITITULUAK: Jon Muñoz